Jakob Edvard Wefvar

Jakob Edvard Wefvar (23. toukokuuta 1840 Kaarlela – 28. huhtikuuta 1911 Kokkola Ylioppilasmatrikkelin mukaan Wefvarin syntymäpaikka oli Munsala ja kuolinpaikka Kaarlela.) oli suomenruotsalainen kansanperinteen kerääjä, kansanvalistaja ja maallikkosaarnaaja.Uppslagsverket Finland : Wefvar, Jakob Edvard

Wefvarin vanhemmat olivat torppari Johan Wefvar ja Ulrika Sofia Jaakontytär. Hän pääsi ylioppilaaksi 1865 Vaasan kymnaasista ja valmistui Helsingin yliopistosta filosofian kandidaatiksi 1873.Ylioppilasmatrikkeli 1853–1899

Wefvar alkoi kerätä Pohjanmaan ruotsalaispitäjistä kansanlauluja, satuja, runoja ja arvoituksia opettajansa Oskar Ranckenin innostamana. Hän liikkui kansanperinteen keruumatkoillaan Pohjanmaan ohella Uudenmaan länsiosissa, Turun seudulla ja Ahvenanmaalla. Hän keräsi muun muassa noin 1 500 tanssisävelmää vaikka ei osannutkaan nuottikirjoitusta. wefvar toimi myös Suomen luterilaisen evankeliumiyhdistyksen kiertävänä matkasaarnaajana. Hän piti herätyskokouksia jo 1870-luvulla ja levitti evankeliumiyhdistyksen julkaisuja. Vuodesta 1883 alkaen Wefvar toimi Svenska folkskolans vänner-yhdistyksen asiamiehenä ja stipendiaattina ja piti valistusesitelmiä, myi yhdistyksen kirjoja ja hankki uusia jäseniä yhdistykseen. Wefvar oli Vaasan säästäväisyysyhdistyksen asiamies ja hän toimi myös vakuutusasiamiehenä myyden vakuutuksia.

 Kirjallisuutta 
 Alfhild Forslin : Jakob Edvard Wefvar. Svenska folkskolans vänner, Helsingfors 1974  
 Ingvar Dahlbacka : Jakob Edvard Wefvar - en evangeliets budbärare i Svenskfinland. Kyrkohistoriska arkivet vid Åbo akademi. Meddelanden 18. Åbo 1984 

 Lähteet 

Luokka:Suomalaiset keräilijät
Luokka:Suomalaiset uskonnolliset vaikuttajat
Luokka:Vuonna 1840 syntyneet
Luokka:Vuonna 1911 kuolleet